钦定古今图书集成/理学汇编/学行典/第271卷 > 贡性之
## 钦定古今图书集成/理学汇编/学行典/第271卷 > 贡性之

按《宣城县志》：“贡性之，字友初，师泰从子。由国子生除
簿尉，以刚直称。后补闽省理官。元亡，明太祖征录师
泰。后有以性之荐者，性之改名悦，避居会稽，耕渔自
给。邑人芮麟尝遇之，邀与俱归，辞以诗，有云：‘游丝落
絮皆成恨，社燕秋鸿各自飞。杜宇叫残孤馆梦，西风
吹老故山薇’。每有所感，则泫然泣下，慷慨悲歌。劝之”
仕，即不应。卒无嗣，门人私谥曰“贞诲先生。”有《理官集》
行于世。